
                                                                         ΕΠΕΙΓΟΝ – ΠΡΟΘΕΣΜΙΑ
                                                                                   να σταλεί & με mail
	ΕΛΛΗΝΙΚΗ ΔΗΜΟΚΡΑΤΙΑ

ΥΠΟΥΡΓΕΙΟ ΕΣΩΤΕΡΙΚΩΝ

ΓΕΝΙΚΗ Δ/ΝΣΗ ΤΟΠΙΚΗΣ ΑΥΤ/ΣΗΣ

ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ             

ΤΜΗΜΑ ΓΕΝΙΚΩΝ ΥΠΟΘΕΣΕΩΝ       
	
	Αθήνα,     7    Ιανουαρίου 2013
Αριθμ.Πρωτ.:707


	Ταχ. Δ/νση    Ταχ. Κώδικας Πληροφορίες 
Τηλέφωνο Fax

mail       
          
	:

::::: 

          
	Ευαγγελιστρίας 2   
10563 Αθήνα
Σ.Θεοδωρακοπούλου
213 1361303
213 1361155

s.theodorakopoulou
@ypes.gr
 
	
	ΠΡΟΣ : Τους Δήμους της Χώρας
                   Έδρες τους
ΚΟΙΝ :  Περιφέρειες της Χώρας

                   Έδρες τους 


ΘΕΜΑ: Αποστολή στοιχείων  για τη μεταφορά μαθητών πρωτοβάθμιας και δευτεροβάθμιας 

             εκπαίδευσης.

            Σας υπενθυμίζουμε, ότι όπως προβλέπεται από τις διατάξεις του άρθρου 6 της αρ.πρωτ.35415/28-7-2011 ΚΥΑ «Μεταφορά μαθητών πρωτοβάθμιας και δευτεροβάθμιας εκπαίδευσης από τους Δήμους», υποχρεούστε μέχρι 31 Ιανουαρίου κάθε έτους να μας αποστέλλετε τα παρακάτω στοιχεία του τρέχοντος σχολικού έτους:

α. χάρτες των πραγματοποιούμενων δρομολογίων, οι οποίοι περιλαμβάνουν τις στάσεις επιβίβασης – αποβίβασης,
β. πίνακες σε ηλεκτρονική μορφή λογιστικών φύλλων(πίνακας 1), οι οποίοι περιέχουν τα στοιχεία των παραπάνω δρομολογίων{ονομασία δρομολογίου, σχολικές μονάδες που εξυπηρετεί, αριθμό μεταφερόμενων μαθητών, αριθμό εμφόρτων χιλιομέτρων δρομολογίου(μονού ή μετ΄επιστροφής), ημερήσιο κόστος,  αριθμό  δρομολογίων, συνολικό προβλεπόμενο κόστος, μεταφορικό μέσο,τρόπος μεταφοράς},

γ. πίνακες σε ηλεκτρονική μορφή λογιστικών φύλλων(πίνακας 2) των δικαιούμενων των μηνιαίων επιδομάτων του άρθρου 3 της ανωτέρω ΚΥΑ.

         Επίσης θα πρέπει να συγκεντρώσετε και να διατηρείτε στις αρμόδιες υπηρεσίες σας, πίνακες σε ηλεκτρονική μορφή λογιστικών φύλλων(πίνακας 3) με τα στοιχεία των μεταφερόμενων μαθητών, τα οποία θα θέσετε στη διάθεσή μας, όταν θα σας ζητηθούν.
         Οι Περιφέρειες της Χώρας, παρακαλούνται να κοινοποιήσουν το παρόν στις Περιφερειακές Ενότητές τους, από τις οποίες θα συγκεντρώσουν και θα μας αποστείλουν:

         α. χάρτες των πραγματοποιούμενων δρομολογίων, οι οποίοι περιλαμβάνουν τις στάσεις επιβίβασης – αποβίβασης,

         β. πίνακες σε ηλεκτρονική μορφή λογιστικών φύλλων(πίνακας 4), οι οποίοι περιέχουν τα στοιχεία των παραπάνω δρομολογίων{ονομασία δρομολογίου, σχολικές μονάδες που εξυπηρετεί, αριθμό μεταφερόμενων μαθητών, αριθμό εμφόρτων χιλιομέτρων δρομολογίου(μονού ή μετ΄επιστροφής), ημερήσιο κόστος,  αριθμό δρομολογίων, συνολικό προβλεπόμενο κόστος,  μεταφορικό μέσο}.
         Οδηγίες για τη σύνταξη των χαρτών των πραγματοποιούμενων δρομολογίων και των ζητούμενων πινάκων, δίνονται στο συνημμένο παράρτημα.

          Το παρόν έγγραφο, όπως επίσης και τα συνημμένα σε αυτό  σε ηλεκτρονική μορφή, μπορείτε να τα αναζητήσετε στο δικτυακό τόπο του Υπουργείου μας: www.ypes.gr, στη διαδρομή «Το Υπουργείο»  =>  «Έγγραφα». 

 ΣΥΝΗΜΜΕΝΑ                                                                  Ο ΓΕΝ. ΔΙΕΥΘΥΝΤΗΣ

 ΠΑΡΑΡΤΗΜΑ                                                          
 ΠΙΝΑΚΕΣ      1,2,3,4      
                                                                                        Κ. ΘΕΟΔΩΡΟΠΟΥΛΟΣ
Εσωτερική Διανομή                                                                                                                   
1. Γραφείο Υπουργού

2. Γραφείο Γενικού Γραμματέα                                              
3. Γραφείο Γεν. Δ/ντή Τοπ. Αυτ/σης                                        
4. Δ.Τ.Υ./Α'(2)
5. Δ/νση Οκονομικών Τοπικής Αυτοδιοίκησης
6. Δ/νση Οικονομικής & Αναπτυξιακής Πολιτικής

    Τοπικής Αυτοδιοίκησης
7. Δ/νση  Μηχ/σης και Η.Ε.Σ.

(προς ανάρτηση στην ιστοσελίδα

του Υπουργείου)  
ΠΑΡΑΡΤΗΜΑ
ΧΑΡΤΕΣ ΠΡΑΓΜΑΤΟΠΟΙΟΥΜΕΝΩΝ ΔΡΟΜΟΛΟΓΙΩΝ:
Θα μας αποσταλούν χάρτες καθενός δρομολογίου, με ένδειξη του δρομολογίου, που θα αντιστοιχεί στη στήλη 1 του ΠΙΝΑΚΑ1 –ΣΤΟΙΧΕΙΑ ΔΡΟΜΟΛΟΓΙΩΝ. Οι χάρτες θα είναι σε κατάλληλη κλίμακα, ώστε να φαίνεται σαφώς η πραγματοποιούμενη διαδρομή. Θα σημειώνονται η αφετηρία και το τέρμα του δρομολογίου, καθώς και οι ενδιάμεσες στάσεις επιβίβασης-αποβίβασης. Θα σημειώνεται, αν το δρομολόγιο είναι μονής κατεύθυνσης ή μετ΄ επιστροφής. Οι χάρτες μπορεί να μας σταλούν και σε ηλεκτρονική μορφή σε αρχείο KML του google earth. Για διευκόλυνσή σας επισυνάπτουμε φωτογραφία, του τρόπου παρουσίασης του δρομολογίου.

Α.  ΔΗΜΟΙ
ΠΙΝΑΚΑΣ 1 – ΣΤΟΙΧΕΙΑ ΔΡΟΜΟΛΟΓΙΩΝ 
Περιλαμβάνει τα στοιχεία των δρομολογίων και συμπληρώνεται,  όπως περιγράφεται παρακάτω:

Στήλη(1):ονομασία δρομολογίου, με αντιστοιχία στο χάρτη, στήλη(2):σχολικές μονάδες που εξυπηρετούνται, στήλη(3):αριθμός μεταφερόμενων μαθητών, στήλη(4):αριθμός έμφορτων χιλιομέτρων(μονού ή μετ΄επιστροφής δρομολογίου), με προσέγγιση πρώτου δεκαδικού ψηφίου, στήλη(5):το ημερήσιο κόστος του δρομολογίου, στήλη(6): αριθμός των  προβλεπομένων  δρομολογίων για το σχολικό έτος 2012-2013, στήλη(7):συνολικό προβλεπόμενο κόστος για το σχολικό έτος 2012-2013, στήλη(8):είδος του μεταφορικού μέσου, με το οποίο πραγματοποιείται η μεταφορά, όπου επιλέγετε από δεσμευμένο πεδίο (λεωφορείο, μικρό λεωφορείο, ταξί, άλλο μέσο), στήλη(9): τρόπος μεταφοράς,  όπου επιλέγετε από δεσμευμένο πεδίο(άρθρο 19 του ν.2963/2001, ίδιο μέσο, μισθωμένο δρομολόγιο δήμου).
ΠΙΝΑΚΑΣ  2  - ΔΙΚΑΙΟΥΜΕΝΩΝ ΕΠΙΔΟΜΑΤΟΣ ΜΑΘΗΤΩΝ:

Περιλαμβάνει τα στοιχεία  των μαθητών που δικαιούνται επιδόματος, σύμφωνα με τις διατάξεις του άρθρου 3 της αρ.πρωτ.35415/28-7-2011 ΚΥΑ και συμπληρώνεται,  όπως περιγράφεται παρακάτω:  
Στήλη(1):επώνυμο μαθητή, στήλη(2):όνομα μαθητή, στήλη(3):πατρώνυμο μαθητή, στήλη(4):τσεκάρετε με ( εάν πρόκειται για μαθητή, που έχει εγκατασταθεί στον οικισμό της έδρας του σχολείου στο οποίο φοιτά, αποκλειστικά και μόνο για την παρακολούθηση των σχολικών μαθημάτων(περίπτωση της παραγράφου 1α του ανωτέρω άρθρου), στήλη(5): ποσό του επιδόματος, που αντιστοιχεί σε μηνιαία βάση, στήλη(6): τσεκάρετε με ( εάν πρόκειται για μαθητή, που μεταφέρεται καθημερινά με γονική ή άλλη μέριμνα, από την οικία του στη σχολική μονάδα και αντίστροφα(περίπτωση της παραγράφου 1β του ανωτέρω άρθρου), στήλη(7):συμπληρώνετε, σε χιλιόμετρα, με προσέγγιση τουλάχιστον πρώτου δεκαδικού ψηφίου την απόσταση της κατοικίας του μαθητή από τη σχολική μονάδα {εάν συντρέχει η περίπτωση της στήλης(6)},  στήλη(8):ποσό του επιδόματος, που αντιστοιχεί σε ημερήσια βάση.
ΠΙΝΑΚΑΣ 3 – ΣΤΟΙΧΕΙΑ ΜΕΤΑΦΕΡΟΜΕΝΩΝ ΜΑΘΗΤΩΝ 
Περιλαμβάνει τα στοιχεία του συνόλου των μαθητών που δικαιούνται μεταφοράς, διατηρείται στην υπηρεσία σας και συμπληρώνεται,  όπως περιγράφεται παρακάτω:  
Στήλη(1):επώνυμο μαθητή, στήλη(2):όνομα μαθητή, στήλη(3):πατρώνυμο μαθητή, στήλη(4):οδός, οικισμό ή τοποθεσία της κατοικίας του μαθητή, στήλη(5):αριθμό(αν υφίσταται), στήλη(6):ταχυδρομικός κώδικας, στήλη(7):είδος του σχολείου, όπου επιλέγετε από δεσμευμένο πεδίο(νηπιαγωγείο, δημοτικό, γυμνάσιο, λύκειο, ειδικό δημοτικό, ειδικό γυμνάσιο, ειδικό λύκειο, μουσικό γυμνάσιο, καλλιτεχνικό γυμνάσιο, ΕΠΑΛ, ΕΠΑΣ), στήλη(8):ονομασία σχολείου, στήλη(9):συμπληρώνετε, σε χιλιόμετρα, με προσέγγιση τουλάχιστον πρώτου δεκαδικού ψηφίου την απόσταση της κατοικίας του μαθητή από τη σχολική μονάδα, στήλη(10): τρόπος μεταφοράς,  όπου επιλέγετε από δεσμευμένο πεδίο(ειδικό μαθητικό δελτίο, άρθρο 19 του ν.2963/2001, ίδιο μέσο, μισθωμένο δρομολόγιο δήμου, μισθωμένο δρομολόγιο περιφέρειας, επίδομα παραγράφου 1α του άρθρου 3 της ΚΥΑ, επίδομα παραγράφου 1α του άρθρου 3 της ΚΥΑ).
Β. ΠΕΡΙΦΕΡΕΙΕΣ
ΠΙΝΑΚΑΣ 4 – ΣΤΟΙΧΕΙΑ ΔΡΟΜΟΛΟΓΙΩΝ ΠΕΡΙΦΕΡΕΙΑΚΩΝ ΕΝΟΤΗΤΩΝ
Περιλαμβάνει τα στοιχεία των δρομολογίων και συμπληρώνεται,  όπως περιγράφεται παρακάτω:

Στήλη(1):ονομασία δρομολογίου, με αντιστοιχία στο χάρτη, στήλη(2): σχολικές μονάδες που εξυπηρετούνται,  στήλη(3):αριθμός μεταφερόμενων μαθητών, στήλη(4):αριθμός έμφορτων χιλιομέτρων(μονού ή μετ΄επιστροφής δρομολογίου), με προσέγγιση πρώτου δεκαδικού ψηφίου, στήλη(5):το ημερήσιο κόστος του δρομολογίου, στήλη(6):αριθμός των  προβλεπομένων  δρομολογίων για το σχολικό έτος 2012-2013, στήλη(7):συνολικό προβλεπόμενο κόστος για το σχολικό έτος 2012-2013, στήλη(8):είδος του μεταφορικού μέσου, με το οποίο πραγματοποιείται η μεταφορά, όπου επιλέγετε από δεσμευμένο πεδίο (λεωφορείο, μικρό λεωφορείο, ταξί, άλλο μέσο).
       Σημειώνουμε, ότι οι παραπάνω πίνακες θα συμπληρωθούν στην ηλεκτρονική μορφή, που αυτοί βρίσκονται και θα τους αναζητήσετε στο δικτυακό τόπο του Υπουργείου μας: www.ypes.gr, στη διαδρομή «Το Υπουργείο»  =>  «Έγγραφα» και όχι σε πίνακες, που θα διαμορφώσετε εσείς.






